
	Par atzinumu VUGD Laumās, Īves pagastā, Talsu novadā
	



[bookmark: _GoBack]Valsts ugunsdzēsības un glābšanas dienesta (turpmāk – VUGD) Kurzemes reģiona pārvalde (turpmāk – KRP) ir saņēmusi Jūsu 2025.gada 20.augusta iesniegumu, kurš VUGD KRP reģistrēts ar Nr.22/12-1.14/560, un lūgumu izsniegt atzinumu par objekta atbilstību ugunsdrošības prasībām nometņu rīkošanai (turpmāk – Nometne), viesu namam  “Laumas”, adresē “Laumas”, Īves pagasts, Talsu novads (turpmāk – Objekts).
          VUGD KRP informē, ka saskaņā ar Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” 9.5.apakšpunkta prasībām atzinums nometnes organizēšanai nav nepieciešams, ja nometnes  norises vietā vai objektā, kur paredzēta nometnes norises vieta, gada laikā ir veikta pārbaude, saskaņā ar attiecīgās jomas normatīvajiem aktiem.
Informējam, ka Objektā 2025.gada 12.maijā tika veikta ugunsdrošības pārbaude. Objektā ugunsdrošības prasību pārkāpumi netika konstatēti un Objekts atbilst ugunsdrošības prasībām.

